На основу члана 27. став 5. и члана 135. став 2. Закона о стечају („Службени гласник РС“ бр.104/2009, 99/2011-др.закон, 71/2012-одлука УС,83/2014, 113/2014, 44/2018 и 95/2018), као и Националног стандарда бр. 5 (Сл. гл. бр. 62/2018) о начину и поступку уновчења имовине стечајног дужника, стечајни управник стечајног дужника:

**“EURODRIP” д.о.о. Ниш у стечају**

Николе Узуновића 101, Ниш

Матични број: 07401329 , ПИБ 100334382

**ОБЈАВЉУЈЕ**

**ПОЗИВ ЗА ДОСТАВЉАЊЕ ПОНУДА**

**ЗА ВРШЕЊЕ ПРОЦЕНЕ ВРЕДНОСТИ НЕПОКРЕТНЕ ИМОВИНЕ**

**СТЕЧАЈНОГ ДУЖНИКА**

Предмет је израда процене тржишне вредности непокретне имовине стечајног дужника:

* стан бр. 10 површине 109 м2 који се налази на четвртом спрату стамбено-пословне зграде бр. 1, у ул. Соколска бр. 1, у Нишу, на КП 1158/2, КО Ниш-Бубањ;
* гаража бр. 23 површине 16 м2 са два гаражна места, која се налази у подруму стамбено-пословне зграде бр. 1, у ул. Соколска бр. 1, у Нишу, на КП 1158/2, КО Ниш-Бубањ.

Сврха процене је да се утврди тржишна вредност предмета процене, у циљу остваривања највеће продајне вредности имовине стечајног дужника.

Проценитељ је у обавези да по завршетку посла стечајном дужнику као наручиоцу достави детаљан извештај у писаној и електронској форми, који мора да садржи:

* предмет процене;
* детаљан опис и техничке карактеристике имовине која је предмет процене;
* мишљење у вези са правним статусом имовине која је предмет процене (на основу расположиве документације);
* опис метода коришћених приликом вршења процене;
* претпоставке и евентуалне ограничавајуће услове при вршењу процене;
* датум процене;
* закључак у вези целисходности најповољнијег начина продајe са мишљењем о процени целисходности таквог начина уновчења у односу на продају стечајног дужника као правног лица;
* закључак о процењеној вредности имовине стечајног дужника.

Приликом вршења процене потребно је користити оне методе које, у складу са Законом о стечају, Националним стандардом бр. 5, Међународним рачуноводственим стандардима и Међународним стандардима финансијског извештавања, омогућавају исказивање највеће могуће вредности имовине стечајног дужника.

Избор најбољег понуђача ће извршити одбор поверилаца у роковима прописаним Националним стандардом о начину и поступку уновчења имовине стечајног дужника.

У случају да одбор поверилаца не донесе одлуку у прописаном року, избор понуђача ће извршити стечајни управник.

Заинтересовани понуђачи могу добити детаљније информације за израду понуде од стечајног управника Зорана Мартиновића, тел. (064)1262576, или е-поштом на адресу zmartin@hotmail.rs.

**Понуде доставити е-поштом, на напред наведену е-адресу стечајног управника, најкасније до 10.06.2025. год.**